Espen

Espen og Esben er opprinnelig danske mannsnavn dannet av norrøne Ásbjǫrn. Espen er i dag et vanlig navn i Norge.

Etymologi
Espen og Esben har, via Esbern, opprinnelse som varianter av Esbjørn, den nyere danske formen av det gammeldanske navnet Esbiorn. Den norrøne formen av navnet var Ásbjǫrn, som også har gitt opprinnelse til Asbjørn. Gammelsvenske former av navnet var Asbiorn og Æsbiorn.

Utbredelse
Ás-/Æsbiôrn er blant de tjue vanligste mannsnavnene funnet i nordiske runeinskripsjoner fra vikingtiden og var dermed sannsynligvis ett av de vanligste mannsnavnene i Norden i vikingtiden. Den vanligste skrivemåten var  (asbiarn). Andre vanlige former var osbiurn, asbiurn, esbern og esburn.

Formen Esben er kjent brukt i Danmark fra 1400-tallet. I Danmark var Esben mest populært i 1970- og 1980-årene, spesielt i Nordjylland og Østjylland.

Formen Esbjörn var mest brukt i Sverige i 1930- og 1940-årene.

Espen var svært uvanlig i Norge før 1940. Det hadde en popularitetstopp som døpenavn i 1983 men har siden blitt mer uvanlig.  Espen er også i noen få tilfeller brukt som etternavn. Formen Asbjørn var populær på første halvdel av 1900-tallet.

 Land  Navn  Navnedag   Espen   10. mai   Esbjörn   10. mai   Esbern   10. mai

|}

Kjente personer med navnet
Personene i listen er ordnet kronologisk etter fødselsår.
 Espen Skjønberg (1924–2022), skuespiller
 Espen Haavardsholm (f 1945), forfatter
 Esben Esther Pirelli Benestad (f 1949), sexolog
 Espen Rustad Thoresen (f 1958), komiker
 Espen Beranek Holm (f 1960), artist og komiker
 Espen Dennis Kristoffersen (f 1964), forfatter
 Espen Hammer (f 1966), professor
 Espen Bredesen, (f 1968), skihopper
 Espen Lind (f 1971), artist
 Espen Eckbo (f 1973), komiker og skuespiller
 Bjørn Esben Almaas (f 1975), forfatter
 Espen Johnsen (f 1976), stortingsrepresentant
 Espen Johnsen (f 1979), fotballspiller
 Espen Olsen (f 1979), fotballspiller
 Espen Hoff (f 1981), fotballspiller
 Espen Klouman Høiner (f 1981), skuespiller

Annen bruk av navnet
 Espen Askeladd, eventyrfigur

Referanser

 Eksterne lenker 


Espen
Kategori:Navn fra dyreriket